**Προς το Προεδρείο της Βουλής των Ελλήνων**

**ΑΝΑΦΟΡΑ**

**Για τον κ. Υπουργό Μετανάστευσης και Ασύλου**

**Θέμα: «Να εξασφαλιστεί η παραμονή των συμβασιούχων της Υπηρεσίας Ασύλου στις θέσεις τους»**

Ο Βουλευτής Κορινθίας της Κ.Ο. του ΣΥΡΙΖΑ-ΠΣ Γιώργος Ψυχογιός, καταθέτει ως αναφορά την από 25/09/2023 ανακοίνωση του Σωματείου Συμβασιούχων Εργαζομένων Υπηρεσίας Ασύλου (ΣΕΣΥΑ) με την οποία ζητούν την περαιτέρω συνέχιση του Συγχρηματοδοτούμενου Προγράμματος με το οποίο έχουν προσληφθεί, .

Μάλιστα στο πλευρό των ΣΟΧ έχει ταχθεί και το Δ.Σ. του Συλλόγου Υπαλλήλων Υπηρεσίας Ασύλου και Αρχής Προσφυγών, το οποίο σε έκτακτη συνεδρίαση του στις 24 Σεπτεμβρίου 2023 αποφάσισε να προχωρήσει σε στάση εργασίας την Τετάρτη 27 και την Πέμπτη 28 Σεπτεμβρίου 2023 από τις 12:00 μέχρι την λήξη της βάρδιας, και σε παράσταση διαμαρτυρίας στις 13:00 στο Υπουργείο Μετανάστευσης και Ασύλου

Μας «ξενίζει» ιδιαιτέρως η επιλογή του Υπουργείου να επιμένει στην στελέχωση μιας εκ των πιο κομβικών Υπηρεσιών του Υπουργείου με προσωπικό με ελαστικές σχέσεις εργασίας, αλλά και με «ενοικιαζόμενους» εργαζόμενους, αν και έχει τεθεί επανειλημμένα στην πολιτική ηγεσία τόσο από τους εργαζόμενους, όσο και από εμάς -με την κατάθεση προηγούμενων Μέσων Κοινοβουλευτικού Ελέγχου- μια επιλογή που δεν βοηθά, τουναντίον, την ομαλή λειτουργία της Υπηρεσίας.

Επισημαίνεται δε, πως εφόσον επιμείνει ο κος Υπουργός στη λήξη του προγράμματος και την απόλυση των συμβασιούχων, η Υπηρεσία Ασύλου θα χάσει το 60% του προσωπικού της, προσωπικό, μάλιστα, το οποίο έχει μακρόχρονη και πολύτιμη εμπειρία.

Ως εκ τούτου κρίνεται κρίσιμη η ικανοποίηση των αιτημάτων του ΣΕΣΥΑ:

* Ανανέωση όλων των συμβάσεων ορισμένου χρόνου της Υπηρεσίας Ασύλου που λήγουν στις 31/12/2023 και ένταξη τους στο νέο χρηματοδοτικό ΕΣΠΑ 2021-2027
* Συνάντηση με τον Υπουργό
* Μετατροπή των συμβάσεων τους σε αορίστου χρόνου

**Επισυνάπτεται: Το σχετικό Δελτίο Τύπου του ΣΕΣΥΑ**

**Παρακαλούμε για τις ενέργειές σας και να μας ενημερώσετε σχετικά.**

**Αθήνα, 27 Σεπτεμβρίου 2023**

**ΟΙ ΚΑΤΑΘΕΤΩΝΤΕΣ/ΟΥΣΕΣ ΒΟΥΛΕΥΤΕΣ/ΡΙΕΣ**

**Ψυχογιός Γεώργιος**

**Ακρίτα Ελένη (Έλενα)**

**Αναγνωστοπούλου Αθανασία (Σία)**

**Βέττα Καλλιόπη**

**Γαβρήλος Γιώργος**

**Δούρου Ειρήνη (Ρένα)**

**Κασιμάτη Ειρήνη (Νίνα)**

**Μπάρκας Κωνσταντίνος**

**Νοτοπούλου Αικατερίνη (Κατερίνα)**

**Παναγιωτόπουλος Ανδρέας**

**Σαρακιώτης Γιάννης**